钦定古今图书集成/明伦汇编/宫闱典/第079卷 > 宋
## 钦定古今图书集成/明伦汇编/宫闱典/第079卷 > 宋

### 太祖开宝九年三月癸酉以皇子德芳为检校太保贵州防御使中书侍郎同平章事

按：《宋史太祖本纪》云云。

### 太宗太平兴国元年十二月甲寅命太祖子及齐王廷美子并称皇子女并称皇女

按：《宋史太宗本纪》云云。

太平兴国四年九月丁亥，置皇子侍读。

按：《宋史太宗本纪》云云。

### 真宗大中祥符七年二月戊午次襄邑县皇子来朝按宋史真宗本纪云云

大中祥符八年十二月戊寅，皇子冠。

按：《宋史真宗本纪》云云。

大中祥符九年二月甲午，诏以皇子就学之所名“资
善堂。”

按：《宋史真宗本纪》云云。

### 天禧四年冬十月丙午召皇子宗室近臣玉宸殿观稻赐宴

按：《宋史真宗本纪》云云。

### 仁宗景祐四年五月庚戌皇子生录系囚降死罪一等流以下释之

按《宋史仁宗本纪》云云。按《礼志》，初，仁宗未有嗣。景
祐四年二月，以殿中侍御史张奎言，诏有司详定。礼
官以为《月令》虽可据，然《周官》阙其文，《汉志》郊祀不及
禖祀，独《枚皋传》言皇子禖祝而已。后汉至江左概见
其事，而仪典委曲，不可周知，惟高齐禖祀最显，妃嫔
参享，黩而不蠲，恐不足为后世法。唐明皇因旧《月令》
特存其事。开元定礼已后不著，朝廷必欲行之，当筑
坛于南郊，春分之日，以祀青帝，本《诗》“克禋以祓”之义
也。配以伏羲帝喾，伏羲本始，喾著祥也。以禖从祀，报
古为禖之先也。以石为主，牲用太牢，乐以升歌，仪视
先蚕。有司摄事，祝版所载，具言天子求嗣之意。乃以
弓矢弓韣致神。前祀已，与胙酒进内，以礼所御使斋
戒受之。仍岁令有司申请俟旨，命曰“特祀”，即用其年
春分，遣官致祭。为圜坛，高九尺，广二丈六尺，四陛三
壝，陛广五尺，壝各二十五步。主用青石，长三尺八寸，
用木生成之数，形准庙社。主植坛上稍北，露其首三寸。青玉青币。牲用牛一、羊一、豕一，如卢植之说。乐章、
祀仪，并准青帝尊器。神坐如勾芒，惟受福不饮、回授
中人为异。祀前一日，内侍请皇后宿斋于别寝，内臣
引近侍、宫嫔从。是日，量地设香案、褥位各二，重行南
向，于所斋之庭以望禖坛。又设褥位于香案北，重行。
皇后服袆衣，褥位以绯。宫嫔服朝贺衣服，褥位以紫。
祀日，有司行礼，以福酒、胙肉、弓矢、《弓韣》授内臣，奉至
斋所，置弓矢等于厢，在香案东；福酒于坫，胙肉于俎，
在香案西。内臣引宫嫔诣褥位，东上南向。乃请皇后
行礼，导至褥位，皆再拜。导皇后诣香案位，上香《三》请
带弓韣，受弓矢，转授内臣，置于箱，又再拜。内臣进胙，
皇后受讫，转授内臣。次进福酒，内臣曰：“请饮福。”引讫，
请再拜。乃解弓韣，内臣跪受，置于箱。导皇后归东向
褥位。又引宫嫔最高一人诣香案，上香二，带弓韣，受
弓矢，转授左右。及饮福，解弓韣，如皇后仪，惟不进胙。
又引以次，宫嫔行礼亦然，俟俱复位，内侍请皇后诣
南向褥位，皆再拜退。是岁，宫中又置赤帝像，以祈皇
嗣。

### 宝元二年八月甲戌皇子生丙子降三京囚罪一等徒以下释之辛巳命辅臣报祀高禖

按《宋史仁祖本纪》云云按《礼志》。“宝元二年。皇子生。
遣参知政事王鬷以太牢报祀。准春分仪。惟不设弓
矢。弓韣著为常祀。遣两制官摄事。”

### 庆历三年太常博士余靖言皇帝嗣续未广不设弓矢弓韣非是诏仍如景祐之制

按：《宋史仁宗本纪》不载按礼志云云。

### 英宗治平二年五月丙子诏自今皇子及宗室属卑者勿授以检校师傅官

按：《宋史英宗本纪》云云。

### 神宗熙宁二年以皇子生报祀高禖

按《宋史神宗本纪》不载。按《礼志》：“熙宁二年，皇子生，
以太牢报祀高禖，惟不设弓矢弓韣。”既又从礼官言：
“按祀仪，青帝坛广四丈，高八尺。今祀高禖，既以青帝
为主，其坛高广请如青帝之制。又祀天以高禖配。今
郊禖坛祀青帝于南郊，以伏羲、高辛配，复于坛下设
高禖位，殊为爽误。请准古郊禖，改祀上帝，以高禖配，
改”伏羲高辛位为高禖，而彻坛下位。诏高禖典礼仍
旧，坛制如所宜。改犊为角握牛，高禖祝版与配位并
进书焉。又言：“伏羲、高辛配祝文并云‘作主配神，神无
二主。伏羲既为主，其《高辛祝文》请改云‘配食于神’’。”

### 哲宗元符三年正月徽宗即位夏四月己酉长子亶生辛亥大赦天下

按：《宋史徽宗本纪》云云。